Universidad Popular de Zaragoza

A Universidad Popular de Zaragoza ye una entidat publica dependient d'o Concello de Zaragoza creyada en 1985, adedicada a l'amostranza de personas adultas y a la animación sociocultural en os vicos d'a ciudat de Zaragoza.

Os primers anyos de difusión, no s'adedicó solo que a l'alfabetización, sino que tamién amostró muitos atros contenius y practicas culturals. En este sentiu creyó un departamento d'Aragón, que contando seis educadors d'adultos, difundiba cursos de ueito meses de luenga aragonesa, cultura y tradición en Aragón, instrumentos tradicionals aragoneses, historia d'Aragón, arte d'Aragón y grupos d'investigación local d'Aragón. Estió a primera institución publica que amostró l'aragonés en Zaragoza.

En l'actualidat fa parte d'o patronato de bibliotecas y amuestra o castellano a inmigrants, fa una escuela de pais y mais y ha represo l'amostranza de l'aragonés en colaboración con asociacions d'a ciudat.

Popular